যাদবপুর বিশ্ববিদ্যালয়ের তিন অধ্যাপিকার বিরুদ্ধে মানসিক নির্যাতনের অভিযোগ তুললেন এক প্রতিবন্ধী ছাত্র । ছাত্রের দাবি, শুধুমাত্র  পছন্দ করেন না বলেই ওই তিন অধ্যাপিকা চারটি পেপারে তাকে ফেল করিয়ে দিয়েছেন । গোটা ঘটনা খতিয়ে দেখে  নির্দিষ্ট ব্যবস্থা নেওয়া হবে জানিয়েছেন যাদবপুর বিশ্ববিদ্যালয়ের উপাচার্য।
 ওয়েব ডেস্ক: যাদবপুর বিশ্ববিদ্যালয়ের তিন অধ্যাপিকার বিরুদ্ধে মানসিক নির্যাতনের অভিযোগ তুললেন এক প্রতিবন্ধী ছাত্র । ছাত্রের দাবি, শুধুমাত্র  পছন্দ করেন না বলেই ওই তিন অধ্যাপিকা চারটি পেপারে তাকে ফেল করিয়ে দিয়েছেন । গোটা ঘটনা খতিয়ে দেখে  নির্দিষ্ট ব্যবস্থা নেওয়া হবে জানিয়েছেন যাদবপুর বিশ্ববিদ্যালয়ের উপাচার্য।
যাদবপুর বিশ্ববিদ্যালয়ের স্নাতকোত্তরের দ্বিতীয় বর্ষের ছাত্র রামতনু বন্দ্যোপাধ্যায়। শারীরিক প্রতিবন্ধী এই ছাত্র গত সপ্তাহে ঘুমের ওষুধ খেয়ে আত্মহত্যার চেষ্টা করেন । হাতপাতাল থেকে ছাড়া পাওয়ার পর  মঙ্গলবারই ওই ছাত্রের পরিবারের তরফে বিশ্ববিদ্যালয়ের তিন অধ্যাপিকার বিরুদ্ধে মানসিক নির্যাতনের অভিযোগ আনা হয়েছে।  
চিঠি পাওয়ার পরেই বুধবার বিশ্ববিদ্যালয়ের উপাচার্য কথা বলেন ওই ছাত্রের মায়ের সঙ্গে। গোটা বিষয় নিয়ে অবশ্য যাদবপুরের বিভিন্ন মহলে ইতিমধ্যেই পরষ্পরবিরোধী বিভিন্ন তথ্য উঠে আসছে । বিশ্ববিদ্যালয়ের তরফে জানানো হয়েছে অধ্যাপিকাদের দোষ প্রমাণিত হলে নির্দিষ্ট  ব্যবস্থা নেওয়া হবে তাদের বিরুদ্ধে।